Dette treslaget er svært nyttig for innbyggerne i denne delen av Marokko. Fruktene brukes til geitefôr, og kjernene presses for å lage arganolje. Denne matoljen brukes omtrent som olivenolje, men utenfor Marokko anvendes den mest i kosmetikk. Den harde veden brukes til brensel og snekkerarbeider. På markedet i Essaouira selges tregjenstander laget av sandaraksypress med intarsia fra argantreet.